section_heading: Vojna baza Redstone Arsenal
paragraph_text: Krajem 1956, Wilsonov je memorandum (kasnije opozvan) isključio vojsku iz razvoja balističkih projektila dometa većih od 320 km, a razvoj dalekometnih projektila dodijelio zrakoplovstvu. U lipnju 1957. razvoj dalekometnih projektila preuzeo je Air Force Ballistic Missile Division (AFBMD). Zrakoplovstvo je već nekoliko godina ranije odlučilo da će u okviru novog "Atlas" programa nastaviti razvijati svoj interkontinentalni balistički projektil, temeljen na obustavljenom MX-774 programu. Obilato se koristeći tehničkim podacima i pojedinim članovima vojno sponzoriranog dizajnerskog tima Wernhera von Brauna, zrakoplovstvo je do kraja 1950-tih godina razvilo balistički projektil srednjeg dometa "Thor" (booster Atlas rakete), te interkontinentalne projektile "Atlas" i "Titan" (rezervna varijanta).